Správa zo zahraničnej pracovnej cesty

1.  Účastník ZPC:

Ing. Miriam Horníková 
Odbor štátnej a európskej politiky vo vede a technike
Sekcia vedy a techniky
Ministerstvo školstva, vedy, výskumu a športu SR
Stromová 1
813 30 Bratislava 
Slovak Republic
Tel: +421 2 59374 755
miriam.hornikova@minedu.sk

Znalosť jazykov: anglicky – nemecky – francúzsky

Doc. RNDr. Anton Lavrin, CSc.
Technická univerzita v Košiciach 
Letná 9
042 00 Košice
Telefón: + 421 55 602 2255
E-mail: anton.lavrin@remove-this.tuke.sk

Znalosť jazykov: anglicky – rusky

2.  Zahraničná pracovná cesta:
štát/mesto: Berlín/ Nemecko
Dátum: 16.9. – 17.9. 2013
Prijímajúca organizácia: Spolkové ministerstvo pre vzdelávanie a výskum Nemeckej spolkovej republiky 

Účel cesty: účasť na stretnutí o Pracovnom programe „Spreading Excellence and Widening Participation“ -  Rozhodnutie Rady EÚ zriaďujúce špecifický program na implementáciu Horizont 2020 - rámcový program pre výskum a inovácie (2014-2020). 
Išlo  o workshop / detailnejšiu diskusiu jednej zo 4 výziev programu s názvom „Teaming for Excellence“  (Teaming, Twinning, ERA Chairs, NCP Transnational Cooperation - Widening). Pozvaní boli rozdelení do cca. 8 – členných skupiniek, kde sa diskutovalo o jednotlivých nástrojoch, prístupoch každého štátu, brainstorming na dané témy, vyjadrenie názorov / súhlasu / nesúhlasu / nejasností.

Podujatie organizovali: 
-	Spolkové ministerstvo pre vzdelávanie a výskum Nemeckej spolkovej republiky
-	Ministerstvo vedy a vyššieho vzdelávania Poľska 
-	Európska komisia
-	
3.  Rámcový program pobytu:
16.9.2013 cesta Bratislava – Schwechat, let Viedeň –Berlin Tegel 
17.9.2013 účasť na zasadnutí                                    
               let Berlin Tegel - Viedeň, cesta Schwechat - Bratislava 

4.  Stručný priebeh rokovaní:

Prezentujúcimi boli:
Privítacia reč:
1.	Pán Volker Rieke, Spolkové ministerstvo pre vzdelanie a výskum Nemeckej spolkovej republiky, AL 2. 
Krajinám EÚ 12 dal za príklad Východné Nemecko, ktoré v 90-tych rokoch tiež muselo prejsť výraznými zmenami a ťažkými rozhodnutiami, dokonca museli zatvoriť niektoré výskumné centrá, avšak nakoniec uspeli. 

Cieľom tohto workshopu bolo, aby jednotlivé ČŠ v rámci diskusií v skupinkách aktívne konzultovali a poskytli Komisii návrhy, nápady, názory, brainstorming, súhlas/nesúhlas k danému programu.

2.	Pán Jacek Gulinski, Ministerstvo vedy a vyššieho vzdelania Poľska
Potvrdil za poľskú stranu, že tento nástroj je pre nich veľmi atraktívny a chceli by ho využiť naplno. Touto cestou všetkých prítomných pozval na konferenciu vo Varšave na jar 2014.

3.	Pán Robert-Jan Smits, Európska komisia, DG Research and Innovation
Zdôraznil, že počas krízy sme sa naučili, že veľké rozdiely v ekonomike sú veľmi negatívnym javom pre celú Európu a preto sa poľské a maďarské predsedníctva zaoberali touto problematikou. Cieľom bolo zistiť príčiny disparít a nájsť riešenia k zvýšeniu excelencie, aby tak EÚ mohla ako celok konkurovať v celosvetovom meradle. Základom je už nerozdelovať staré a nové ČŠ, ale brať ich v EÚ ako jeden celok. 
Ak štáty nebudú investovať do inovácií, EÚ nikdy nebude medzinárodný hráč. Ďalej potvrdil, že NCPs nie sú efektívnym článkom a ich monitoring musí byť zvýšený.
Na tomto workshope musia štáty EÚ 12 detailne prediskutovať: 
- opatrenia H2020 (Teaming, Twinning, ERA Chairs, NCP Transnational Cooperation - Widening) 
- kritériá oprávnenosti
- zdroje / finančné možnosti ČŠ („finance business plans“) 

Uvádzacia reč:

4.	Pani Clara de la Torre, Európska komisia, DG Research and Innovation
Vysvetlila, že Komisia sa rozhodla vyčleniť špeciálnu časť H2020 len na nástroj Teaming na budovanie nových centier excelentnosti. Táto akcia sa implementuje:
a) otvorenou výzvou pre ČŠ 
b) vysokou selekciou z týchto nárvhov a následne vytvorením ich biznis plánu (ČŠ dostanú financie).
Za Komisiu potvrdila, že celkový rozpočet pre nástroj Teaming pod H2020 je  250 miliónov Eur (Coordination and Support Action).

5.	Pán Wilfried Reincke, Univerzita Radboud Nijmegen – Holandsko
Reprezentoval veľmi úspešnú univerzitu s 251 aktívnymi projektami, ktorá už momentálne hľadá partnerov na spoluprácu – príklad twinningu.

6.	Pán Michal Korolko, Vice-maršal vojvodiny Kujawsko-Pomorskie, Poľsko
Prejavil kritiku voči nástroju Teaming. Reprezentoval 1 zo 16 poľských regiónov, ktorý je 5% pod poľským priemerom. Región nie je konkurencieschopný, nakoľko je obklopený vyspelejšími susediacimi regiónmi, kam odchádzajú študenti a vyjadril týmto obavy, že sa Teamingom len prehĺbia regionálne rozdiely v 1 ČŠ, čo má Komisia zohľadniť. 
Teaming má podľa neho podporiť regióny / kraje a nie štát ako celok (PL VÚC majú vlastné operačné programy). Momentálne je veľmi riskantné pre regióny investovať do investícií a preto sa obrátil na Komisiu, že spolupracovať majú s predstaviteľmi krajov na nižšej úrovni, nie štátnej (pr. Regionálne rozvojové agentúry, združenia podnikateľov, atď…).

Na dané výzvy odpovedal Robert-Jan Smits za Komisiu, že regionálnym rozdielom sa tu nevyhneme a pointou Teamingu je zapojiť štát, aby vôbec nejaké centrum excelentnosti bolo vytvorené v štáte a je jedno, v ktorom regióne.
P. Smits potvrdil, že odlišnosti regiónov sú normálnym javom, napr. už len rôznym alokovaním univerzít… Pripomenul, že už počas prvého roka sa uvidí podľa počtu uchádzačov/projektv, aký je  potenciál v tom ktorom štáte.

-  -  -  -  -  -  -  - 

Nedávny kompromis medzi Radou a EP o Horizonte 2020 zahŕňa sériu opatrení pod témou: „rozširovať excelenciu a účasť“. Jedným z týchto opatrení je tzv. nástroj „Teaming“, ktorý zriaďuje a posilňuje partnerstvá medzi krajinami alebo regiónmi a vedúcimi medzinárodnými vednými inštitúciami.
V tejto fáze Horizont 2020 bolo dobrou príležitosťou otvoriť diskusiu o konkrétnejších detailoch tohto pracovného programu a prvú výzvu pod názvom „Teaming“.
Ministerská konferencia sa bude konať na pozvanie Poľska vo Varšave začiatkom roka 2014 na prediskutovanie ďalších konkrétnych opatrení so širším publikom.

V súčasnej dobe národné aj regionálne disparity v excelentnosti výskumu a inovácií bránia  konkurencieschopnosti, obchodnému rastu a vytváraniu pracovných miest a mnohé krajiny majú nízku účasť v RP EÚ.  Tieto dôvody vedú k politickým diskusiám v procesoch vyjednávania  Horizont 2020.

Tieto nerovnosti vznikajú v dôsledku štrukturálnych problémov, ako napríklad: štáty nedostatočne investujú do VaV, majú nedostatočné kapacity a  prístupy k medzinárodným sieťam. Dôvodom je taktiež pokračujúca  finančná kríza a následné negatívne vplyvy na verejné rozpočty pre VaV.

Cesta k hospodárskemu rastu a konkurencieschopnosti je do značnej miery spojená s  investíciami do výskumu a inovácií. Je potrebné preniknúť do doposiaľ nevyužitého potenciálu Európy (štáty EÚ 12) v oblasti výskumu a inovácií prostredníctvom silnejšieho záväzku zo strany členských štátov resp. regiónov s nízkym výkonom (tzv. low-performers).

Program Horizont 2020 zavádza osobitné opatrenia pre šírenie excelentnosti a účasti prostredníctvom zapojenia tých, ktorí doteraz prejavovali menej úsilia vo výskume a inováciách. Tým sa výrazne zvýši konkurencieschopnosť v EÚ.

Toto zameranie umožní Európskemu výskumnému priestoru (European Research Area –ERA) fungovať efektívnejšie a homogénnejšie, aby tak individuálne silné stránky každého členského štátu mohli byť optimalizované.

Problémy treba riešiť v prvom rade na národnej a regionálnej úrovni a prostredníctvom iných nástrojov, ako financovanie z Kohézneho fondu/politika súdržnosti, a taktiež zapojenie Horizont 2020 - prijatie príslušných opatrení podľa časti III (šírenie excelentnosti a účasti).

Výsledok z medziinštitucionálnych rokovaní o H2020 je vytvorenie špecifického cieľa v samostatnej časti: Šírenie excelentnosti a účasti (tzv. Wide-Spread). 

ROZHODNUTIE RADY EÚ zriaďujúce špecifický program na implementáciu Horizont 2020 - rámcový program pre výskum a inovácie (2014-2020) – Pracovný program „Spreading Excellence and Widening Participation“, v rámci ktorého sa vytvorili tieto výzvy:
Teaming
Twinning
ERA Chairs
NCP Transnational Cooperation (Widening )

Teaming a Twinning 
- vytvoria nové (alebo modernizujú už existujúce) centrá excelentnosti nachádzajúce sa v členských štátoch / regiónoch, ktoré sú označené ako „low performers“ tzn. aktéri so slabými výsledkami v oblasti výskumu a inovácií, a to  prostredníctvom procesu „Teaming“ s poprednými výskumnými centrami alebo ich konzorciami. Podporia expertízu v celoeurópskej sietí medzi výskumníkmi, odovzdajú poznatky, skúsenosti špičkovej kvality, výskumné inštitúcie si vymenia osvedčené postupy.

ERA Chairs
- prinesie vynikajúcich výskumných pracovníkov do univerzít a iných výskumných inštitúcií, ktoré majú vysoký potenciál pre excelentnosť vo výskume. Tieto inštitúcie by mali zmobilizovať zdroje financovania, vrátane európskych štrukturálnych fondov a investičných fondov, aby takto investovali do zariadení a infraštruktúry v kontexte rámcových programov „Smart Specialisation Strategic Policy Frameworks“ a tým sa vážne zaviazali k  inštitucionálnym zmenám a širšej podpore inovácií.

National contact points (NCPs)
Tieto akcie pomôžu aj národným kontaktným bodom tzv. National contact points (NCPs) v nadnárodnej spolupráci, aby štáty „low-performers“ rýchlo získali know-how, efektívnejšie vykryli medzery vo vedomostiach a aby sa ľahšie dostali k možnostiam financovania v rámcových programoch EÚ aj mimo nej. V celej EÚ bude konzistentnejšia sieť profesionálnejších NCPs. Budú pomáhať newcomerom v začiatkoch prelomiť bariéry, zvyšovať kvalitu ich predložených návrhov. 

Fáza 1:  
Na základe otvorenej výzvy, návrhy musia preukázať dlhodobé stratégie vo vede a inováciách budúceho centra excelentnosti, a to na základe SWOT analýzy. 
Je nevyhnutné, aby národná resp. regionálna stratégia „Smart Specialisation“ mala preukázateľnú väzbu s aktivitami Teamingu. Výsledkom projektu bude biznis plán centra. 
Región / štát sa musí pevne zaviazať k otvoreniu takéhoto centra (napr. prostredníctvom ESIF spolufinancovania).

Fáza 2: 
Všetky biznis plány prezentované všetkými projektmi z fázy 1 budú podrobené dôkladnému hĺbkovému hodnoteniu medzinárodnými vysoko profesionálnymi expertmi: následne len veľmi malé množstvo z nich dostane značnú finančnú podporu z Horizontu 2020, na založenie a prevádzkovanie centra (avšak financované z H2020 nebudú väčšie infraštruktúry ako aj náklady na zariadenia).

Podporným nástrojom fáz 1 a 2 budú tzv. Coordination and Support Actions tzn. 100 % financovanie oprávnených nákladov. Iba ten účastník, ktorý plánuje zriadiť centrum excelentnosti (alebo už je otvorené) podpíše dohodu tzv. „Grant Agreement“ s Komisiou. Avšak dohoda tzv. „Consortium Agreement“  bude vyžadovaná od všetkých zúčastnených strán.  

Celkový rozpočet pre nástroj Teaming pod H2020 je  250 miliónov Eur (Coordination and Support Action).

Kritériá oprávnenosti
Kritériá osobitnej spôsobilosti pre Wide-Spread v H2020:
Okrem štandardných podmienok oprávnenosti k H2020, budú vyžadované tiež špeciálne kritériá spoločné pre Teaming, Twinning a ERA Chairs, aby sa zachovala jednotnosť, súdržnosť a účinnosť H2020.

Počas prvej polovice roku 2013 Komisia vykonala dôkladnú analýzu metodiky a možností, ktoré by mohli byť použité na určenie kritérií oprávnenosti, aby presne odzrkadlili rozsah a špecifické ciele sekcie "Wide-Spread" H2020.

Analyzované boli nasledovné scenáre:
-	Intenzita regionálneho výskumu a vývoja 
-	Regionálne hodnotiace správy o úrovne inovácií  
Tieto scenáre však boli nakoniec odmietnuté, lebo dostatočne neodrážali cieľ ako optimalizovať prínosy pre tých, ktorí to naozaj potrebujú v podmienkach výkonu výskumu a vývoja. 
A tak Komisia navrhla použiť ukazovatele založené na intenzite národného výskumu a vývoja (Výdavky na VaV ako % z HDP), vážené 60 percentami priemeru EÚ.
Priemerná národná intenzita výskumu a vývoja EÚ28 za rok 2011:  2,02 % z HDP ~ 1,21 %.  
Zatiaľ čo spôsobilé na predloženie návrhov budú len organizácie so sídlom v týchto členských štátoch, partnerstvá Teamingu budú zahŕňať konzorciá inštitúcií s intenzívnym výskumom z celej EÚ.

Táto jednoduchá a transparentná metodika bude zrozumiteľná pre potenciálnych účastníkov a bude platiť po celú dobu trvania programu Horizont 2020.
Intenzita národného výskumu a vývoja je úzko spojená s účasťou v 7. rámcovom programe (označené ako jeden z kľúčových dôvodov slabých výsledkov v  7. rámcovom programe v informačnom dokumente Komisie pre Radu "Analýza nízkej účasti v 7. RP z 28.9.2011).

Táto metodika najlepšie otvorí príležitosti na spoluprácu členským štátom a regiónom EÚ s najnižšími výsledkami s tým najlepším, čo vôbec EÚ ponúka. Takto dostanú šance na šírenie excelentnosti a rozširovanie účasti „spreading excellence and widening participation“.

Oprávnené členské štáty podľa navrhovanej metodiky

Na základe prahu spôsobilosti národného VaV 1,21 % z HDP v roku 2011 (najnovšie údaje EUROSTAT) účastníci z nasledujúcich členských štátov budú mať nárok na predloženie návrhov k: Teaming, Twinning and ERA Chairs: 
Bulharsko, Chorvátsko, Cyprus, Grécko, Maďarsko, Lotyšsko, Litva, Malta, Poľsko, Rumunsko, Slovensko.

Účastníci z pridružených krajín, ktoré sa rovnajú alebo spadajú pod prah 1,21 % budú taktiež oprávnené predkladať návrhy.

Účastníci z členských štátov a pridružených krajín, ktorí nie sú oprávnení predkladať návrhy na hosťovanie nových (alebo rekonštruovaných) centier excelentnosti, sa budú môcť zúčastniť ako "vyspelí" partneri - "advanced" partners. 

Nový prístup s 2 možnosťami

Po rokovaniach so zástupcami ČŠ počas neformálneho zasadnutia programového výboru o Konfigurácii Stratégie dňa 13. septembra a niektorých nedávnych analýzach Komisie možnosť uplatnenia Innovation Union Scoreboard  bola analyzovaná ďalej:

Štyri kategórie členských štátov:
-	Innovation Ieaders (úroveň výkonu viac než 20 % priemeru EÚ27)                                                                                            
-	Innovation followers (úroveň výkonu menej ako 20% nad a 10% pod priemerom EÚ27)
-	Moderate innovators (úroveň výkonu medzi 10% a 50% pod priemerom EÚ27)
-	Modest innovators  (úroveň výkonu pod 50 % priemeru EÚ 27)

Alternatívna možnosť 1
Iba účastníci pochádzajúci z členských štátov patriacich k   'Moderate innovators' a 'Modest innovators“ budú oprávnení:
Bulharsko, Česká republika, Grécko, Maďarsko, Lotyšsko, Litva, Malta, Poľsko, Rumunsko, Slovensko, Taliansko, Španielsko, Portugalsko.

Alternatívna možnosť 2                                                                                                                                                                             Iba účastníci pochádzajúci z členských štátov, ktorí majú výkon priemerných inovácií pod priemerom EÚ27 budú môcť predkladať návrhy k Teaming, Twinning a ERA Chairs: 
Všetky členské štáty v rámci scenára 1 vyššie + Estónsko, Cyprus a Slovinsko

5.  Odporúčané závery:
V rámci diskusie v jednotlivých skupinkách sa všetky ČŠ zhodli, že Komisia nemá vylúčiť žiadne ČŠ z EÚ 12, všetci majú mať rovnakú šancu participovať. 
SR súhlasí s novonavrhnutým prístupom Innovation Union Scoreboard (vyššie znázornený graf).
SR podporuje myšlienky  programu „Spreading Excellence and Widening Participation“ s výzvami: Teaming, Twinning, ERA Chairs, NCP Transnational Cooperation - Widening). Pre SR je to možnosť učiť sa od inštitúcií s excelentnými výsledkami, zviditeľniť sa, priblížiť sa úrovňou najlepším výskumným centrám a tým zvýšiť dôveryhodnosť a konkurencieschopnosť.
Základom je zosúladiť národné stratégie s európskou, pretože samotné štáty už roky budovali svoje projekty a treba v tom pokračovať.
Čo sa týka časového rámca, 1. fáza projektu (reakcie štátov na výzvy) bude potrebovať max. 1-2 roky, zatiaľčo 2. Fáza (biznis plán po dôkladnej selekcii Komisou) 5-10 rokov. Je možné, že nasledovať bude 3. fáza trvalej udržateľnosti.
Financovanie bude prebiehať formou kombinácie národných rozpočtov + EÚ fondov (H2020 a ERDF).

6.   Prehľad prinesenej dokumentácie a miesto jej uloženia
Všetky materiály preberané na zasadnutí sa nachádzajú na Sekcii vedy a techniky MŠVVaŠ SR.

7.   Osobitne vyhodnotený očakávaný prínos ZPC

Cieľom tohto workshopu bolo, aby jednotlivé ČŠ EÚ 12 v rámci diskusií v skupinkách aktívne konzultovali a poskytli Komisii návrhy, nápady, názory, brainstorming, súhlas/nesúhlas k danému programu.
SR sa účasťou na tomto podujatí zaradilo medzi skupinu ČŠ, ktoré prejavili aktívny záujem o participáciu na danom programe  „Spreading Excellence and Widening Participation“ s výzvami: Teaming, Twinning, ERA Chairs, NCP Transnational Cooperation - Widening). 
Pre SR je to možnosť učiť sa od inštitúcií s excelentnými výsledkami, zviditeľniť sa, priblížiť sa úrovňou najlepším výskumným centrám a tým zvýšiť dôveryhodnosť a konkurencieschopnosť.
SR súhlasí s novonavrhnutým prístupom Innovation Union Scoreboard (vyššie znázornený graf).
V rámci diskusie v jednotlivých skupinkách sa všetky ČŠ zhodli, že Komisia nemá vylúčiť žiadne ČŠ z EÚ 12, všetci majú mať rovnakú šancu participovať. 
Základom je zosúladiť národné stratégie s európskou, pretože samotné štáty už roky budovali svoje projekty a treba v tom pokračovať.
Keďže financovanie bude prebiehať formou kombinácie národných rozpočtov + EÚ fondov (H2020 a ERDF), je potrebné, aby SR prehodnotilo svoje možnosti  – do akej miery sme schopní participovať z našich zdrojov a koľko má byť dofinancované z EÚ?
Tento program s novými nástrojmi sa len rozbieha, Komisia aj formou takéhoto workshopu zozbierava informácie od ČŠ a iných subjektov, ako postupovať. SR je preto v začiatkoch a odporúča sa naďalej aktívne participovať na podobných podujatiach, kde SR získa aktuálne informácie.

Ministerská konferencia sa bude konať na pozvanie Poľska vo Varšave začiatkom roka 2014 na prediskutovanie ďalších konkrétnych opatrení so širším publikom.

8.    Spôsob zverejnenia výsledkov ZPC, prenos získaných informácií
Správa bola predložená  Sekcii medzinárodnej spolupráce MŠVVaŠ SR. Bude zverejnená na internetovej stránke MŠVVŠ SR. Súhlasím so zverejnením správy na internete.

Správu vypracoval: 	            Ing. Miriam Horníková 
Dátum: 		            4.10.2013
Správu schválil:		Ing. Diana Demková, riaditeľka OŠEPVaT
			Ing. Róbert Szabó, PhD., GR SVT